**Мектеп бітірушілердің ата – аналарына айтылар ақыл кеңес**

ҰБТ барысында балаңыздың үлгерімін анықтайтын маңызды факторлардың бірі - психологиялық көмек. Балаңызға қалай көмек көрсетуге болады? Балаға көмек беріп, қолдау көрсетіңіз. Жасөспірімге **«Сен мұні істей аласың»,** **«Сенің қолыңнан келеді», «Сен мұны өте жақсы білесің»** өзіне деген сенімін орнатыңыз. Тек өзіне ғана деген сенімді орнатыңыз. Есіңізде болсын! Еш уақытта «Біз саған үміт артамыз», «Үмітімізді ақта» деген сөздерді айтудан аулақ болыңыз. Балаға ҰБТ–өзі үлкен уайым, бала іштей күйзеледі.  Өйткені ол оның болашағы.  Сондай-ақ түрлі мәселелерді шешуге үйретіңіз. Орыстар: «Надейся на лучшее, но жди от жизни все» дейді.  Барлығы ҰБТ мен шектелмейтінін айтыңыз, өзіңізде барлық жағдайға дайын болыңыз.   
 Балаға көмектесу үшін төмендегі  мәселелерді ескеру керек:  
• Баланың білімдегі жетістіктеріне сүйену;  
• Баланың жіберген қателіктерін анық, көңіліне тиетіндей етіп көрсетпеу;  
• Отбасында жылы шырай, достық қалыпты және сыйластық жағдайын орнату. Сол махаббат, сыйластықты балаға көрсете біліңіз;  
  Бір уақытта қатты да, мейірімді де болыңыз, тек сот рөлінде болмаңыз. Балаңызды түсінетініңізді көрсете біліңіз. Емтихан қарсаңында балаңыздың мазасын кетірмеңіз, бұл емтиханға кері әсерін тигізуі мүмкін. Балаға ата-анасының мазасыздануы беріледі. Үлкендер жауапты сәтте өздері әр эмоцияларды жеңе алатын болса, бала да жеңе алады. Сондықтан баланың өзіне деген сенімділігін арттыра түсіңіз.   
 Баланың көңіл-күйіне көбірек  көңіл бөліңіз. Баланың дайындалу кестесін қадағалаңыз. Шамадан тыс дайындалмай, арасында тынықсын. Үйде бала дайындалатын орынды белгілеңіз және ешкім кедергі жасамайтындай болсын. Емтиханға дайындалуда баланың ақыл-ойына үлкен күш түседі, сондықтан баланың тамақтануына үлкен көңіл бөліңіз. Бұл кезеңде бала құнарлы және түрлі тағамдар, витаминдер жинағымен тамақтану керек. Балық, ірімшік, жаңғақ, кепкен өрік (курага) ми жұмысын жақсартады.   
 Бала оқу материалын жаттап алу мақсат емес.Тақырыптың мән-мағынасын ашып, түсіну керек. Сондай-ақ бала уақытқа қарап, тестпен көп жұмыс жасау керек. Сонда бала уақытпен жұмыс жасап үйреніп, емтихан кезінде қобалжымайды. Емтихан қарсаңында баланың демалуына мүмкіндік беріңіз, ол тынығып ұйқысы қану керек. 